 ఏటికి అవతల వున్న, ఎర్రమట్టిరోడ్డు చీకటి కంఠం చుట్టూ అలంకరించిన ఎర్రరాళ్ల నెక్లెస్ లా వుంది.

 ఆమెకి కంగారు తగ్గింది. తను భయపడుతున్నట్టు ఎవరూ లేరు. చెట్టుకు వేలాడుతూ ఏ ఆకారమూలేదు. రాత్రివేళ పచ్చదనాన్ని కోల్పోయిన చెట్లు నలుపురంగు డబ్బాలో ముంచిన బ్రష్షుల్లా వున్నాయి. 

 ఆమె ఇక వడివడిగా నడవడం ప్రారంభించింది. 

 ఎస్. టి. కాలనీ గుడిసెలు నల్లగా కాల్చి బోర్లించిన కొబ్బరి చిప్పల్లా వున్నాయి. దానికి ఆనుకుని వున్న, రైల్వేవంతెన చీకటి రాక్షసుడు వేసుకున్న, కృత్రిమమైన ఇనుపకాలులా వుంది.

 ఆమె వంతెన కూడా దాటి గుడిని సమీపించింది. గుడి మెట్లమీద కూర్చున్న భరణి ఆమెను గుర్తించాడు.

 విజయం సాధించానన్న ఆనందం మొత్తం మనిషినంతా ఊపేస్తుండగా లేచి నిలుచున్నాడు.

 ఆమె అతనికి చేరువైంది. 


                       * * *


 ఠక్కున ఎవరో తట్టి లేపినట్టు మెలకువ వచ్చింది శతరూపకు. ఒక్కక్షణం తను ఎక్కడున్నదీ గుర్తుకు రాలేదు. కళ్ళు నులుముకుంటూ చుట్టూ చూసింది. అప్పుడు గుర్తొచ్చింది. అది హాస్పిటల్ అన్న విషయం.

 గది మధ్యలోనున్న, కాట్ పై కలత నిద్రపోతోంది. రామదాసు ఆ గదిలోనే ఓ పక్కగా వేసున్న టేబుల్ మీద పడుకున్నాడు. కవిత కాట్ పక్కనే తను పడుకున్న దుప్పటిని మడిచి ఓ పక్కగా పెట్టింది శతరూప.

 రాత్రంతా సరిగ్గా నిద్రలేదు. 

 ఇంట్లో అమ్మ, ఇందుమతి ఎలా వున్నారోనన్న కలవరం రావడంతో ఇంకా నిద్ర పోవాలనిపించడం లేదు. అందుకే పడక మీద నుంచి లేచి కిటికీ దగ్గరికివచ్చి బయటికి చూసింది. 

 ఇంకా తెల్లవారలేదు. చీకట్లు కరగడం ప్రారంభం కాలేదు. టైమ్ నాలుగు గంటలు అయ్యుంటుంది. ఊరికి వెళ్లాలంటే ఫస్ట్ బస్ అయిదు గంటలకి. అంత వరకూ ఎలా కాలక్షేపం చేయడం?

 హాస్పిటల్ లో అంతా నిద్రపోతున్నారు. అది ఎప్పటిదో పాత బిల్డింగ్, లోపలున్న పెద్ద హాల్ ను గుదలకింద విడగొట్టారు. ముందు క్లినిక్, దానిపక్కగా మరోగదిలో ముందులషాపూ వున్నాయి. 

 డాక్టర్ రామసుబ్బారావంటే టౌన్ లోనేగాదు, చుట్టుపక్కల గ్రామాలలో చాలా మంచి పేరుంది.ఆయన శస్త్ర చికిత్సలో నిపుణుడు. డాక్టర్ చుదువంటే ఎప్పటికీ ముగింపులేనిది. ప్రాక్టీసు చేసేంతవరకు చదువుతూనే వుండాలి. కాకాపోతే ఎం.బి. బి.ఎస్. లో పరీక్షలుంటాయి. ప్రాక్టీసు చేసేప్పుడు పరీక్షలుండవు. తేడా అంతే అనేవాడు ఆయన. అందుకే ఆయన ఎలాంటి జబ్బునైనా కరెక్టుగా గుర్తించగలడు. సరైన మందులివ్వగలడు. 

 రాత్రి శతరూప, రామదాసు కవితను హాస్పిటల్ కి తీసుకొచ్చేటప్పటికి జనం బాగానే వున్నారు.

 టోకన్ తీసుకుని చూపించే జబ్బుకాదు కనుక నర్సు విషయం తెలుసుకుని లోపలవున్న గదిలో కూర్చోమంది. డాక్టర్ అవుట్ పేషంట్లను అందరినీ చూశాక నర్సింగ్ హోమ్ లో వున్నవాళ్లని చూస్తాడు. అలా చూస్తూ కవిత దగ్గరికి వచ్చాడు. 

 రామదాసు తనకు తెలిసిన విషయాలు చెప్పి "సాయంకాలమే వచ్చింది. ఎక్కణ్నుంచి వచ్చిందో, ఎలా వచ్చిందో, ఎవరితో వచ్చిందో కూడా తెలియదు. ఇల్లు గుర్తుపెట్టుకుని వచ్చింది తప్ప ఒక్కర్ని పలకరించిన పాపాన పోలేదు. మేమడిగినా జవాబు చెప్పలేదు. అదిగోండి - అలా శూన్యంలోకి చూస్తుంటుంది తప్ప వులకదు - పలకదు. ఏమైందో మాకైతే అంతుబట్టలేదు. అందుకే మీదగ్గరికి తీసుకొచ్చాం" అని వివరించాడు. 

 కువైట్ పంపిస్తానని కవితను చలపతి అనే యువకుడు తీసుకెళ్లడం ఆ తరువాత కవిత డబ్బు పంపడం, చివరికి ఈస్థితిలో వచ్చెయ్యడం అన్నీ, శతరూప డాక్టర్ కి పూసగుచ్చినట్టు చెప్పింది. 

 రామసుబ్బారావు కవితను పూర్తిగా పరీక్ష చేశాడు. ఆమె ఏదో బలమైన షాక్ కు గురయ్యిందని మాత్రం ఆయన కనిపెట్టాడు. అదే విషయాన్ని గురించి ఆయన రామదాసుకి, శతరూపకి చెప్పాడు. 

 "ఎప్పుడో ఎక్కడో పెద్దషాక్ కు గురైనట్టుంది ఈమె. అదేమిటో తెలిస్తే కొంత ఉపయోగంగా వుంటుంది. తెలుసుకోవడానికి ప్రయత్నించండి. 

 ఒకవేళ ఆమె షాక్ నుంచి రిలీజైతే మరీ మంచిది. లేకుంటే నిదానంగా బాగుచేయాల్సి వుంటుంది. రెండు మూడు రోజులు అబ్జర్వేషన్ లో వుంచుదాం"

 రామదాసు, శతరూప తలలూపారు. 

 కవిత ఇంట్లోంచి వెళ్లిపోయాక ఏం జరిగిందో ఎవరికి తెలుసు? ఏ సమయంలో ఎందుకు షాక్ కు గురయ్యిందో ఎలా చెప్పగలం?

 డాక్టర్ చెప్పినట్టు కొన్నిరోజులపాటు అక్కడే కవితను వుంచదలుచుకున్నారు. 
 etiki avatala vunna, erramattiroddu cheekati kantham chuttu alankarinchina erraralla necless laa vundi.

 aameki kangaaru taggindi. tanu bhayapadutunnattu evaruu leru. chettuku vaelaadutuu e aakaaramuuledu. raatrivela pachadanaanni kolpoina chetlu nalupurangu dabbalo munchina brashshulla vunnayi. 

 aame ika vadivadigaa nadavadam praarambhinchindi. 

 es. ti. kaalanee gudiselu nallagaa kaalchi borlinchina kobbari chippalla vunnayi. daaniki aanukuni vunna, railvevantena cheekati rakshasudu vesukunna, krutrimamaina inupakalula vundi.

 aame vantena kuudaa daati gudini sameepinchindi. gudi metlameeda kuurchunna bharani aamenu gurtinchaadu.

 vijayam saadhinchaananna aanandam mottam manishinantaa oopestundagaa lechi niluchunnadu.

 aame ataniki cheruvaindi. 


                       * * *


 takkuna evaro tatti lepinattu melakuva vachindi sataroopaku. okkakshanam tanu ekkadunnadii gurtuku raledu. kallu nulumukuntu chuttu chusindi. appudu gurtochindi. adhi haspital anna vishayam.

 gadi madhyalonunna, cat pai kalata nidrapotondi. ramadasu aa gadilone oo pakkaga vesunna table meeda padukunnadu. kavita cat pakkane tanu padukunna duppatini madichi oo pakkaga pettindi sataroopa.

 raatrantaa sarigga nidraledu. 

 intlo amma, indumati ela vunnaronanna kalavaram raavadamtho inka nidra povalanipinchadam ledu. anduke padaka meeda nunchi lechi kitiki daggarikivacchi bayatiki chusindi. 

 inka tellavaaraledu. cheekatlu karagadam praarambham kaaledu. time naalugu gantalu ayyuntundi. ooriki vellalante fust bus ayidu gantalaki. anta varakuu ela kalakshepam cheyadam?

 haspital loo antaa nidrapotunnaru. adhi eppatido paata bilding, lopalunna pedda hal nu gudalakinda vidagottaaru. mundu clinic, daanipakkagaa marogadilo mundulashaapuu vunnayi. 

 dactor ramasubbaravante toun lonegaadu, chuttupakkala graamaalalo chala manchi perundi.aayana shastra chikitsalo nipunudu. dactor chuduvante eppatiki mugimpulenidi. praaktiisu chesentavaraku chaduvutune vundaali. kakapothe em.bi. bi.es. loo pareekshaluntaayi. praaktiisu cheseppudu pareekshalundavu. teda anthe anevaadu aayana. anduke aayana elanti jabbunaina karektugaa gurtinchagaladu. saraina mandulivvagaladu. 

 raatri sataroopa, ramadasu kavitanu haspital ki teesukochetappatiki janam bagane vunnaru.

 tokan teesukuni choopinche jabbukaadu kanuka narsu vishayam telusukuni lopalavunna gadilo koorchomandi. dactor avut peshantlanu andarinee chushaka narsing hom loo vunnavaallani chustadu. alaa chustuu kavita daggariki vachaadu. 

 ramadasu tanaku telisina vishayaalu cheppi "saayankaalame vachindi. ekkannunchi vachindo, ela vachindo, evaritho vachindo kuudaa teliyadu. illu gurthupettukuni vachindi tappa okkarni palakarinchina papana poledu. memadigina jawabu cheppaledu. adigondi - alaa shoonyamloki chustuntundi tappa vulakadu - palakadu. emaindo maakaithe antubattaledu. anduke meedaggariki teesukocham" ani vivarinchaadu. 

 kuvait pampistaanani kavitanu chalapati ane yuvakudu teesukelladam aa taruvaata kavita dabbu pampadam, chivariki eesthitilo vacheyyadam annee, sataroopa dactor ki poosaguchchinattu cheppindi. 

 ramasubbarao kavitanu puurtigaa pareeksha cheshaadu. aame edho balamaina shak ku gurayyindani maatram aayana kanipettaadu. adhe vishayaanni gurinchi aayana ramadasuki, sataroopaki cheppaadu. 

 "eppudo ekkado peddashak ku gurainattundi eeme. ademito teliste kontha upayogamgaa vuntundi. telusukovadaaniki prayatninchandi. 

 okavela aame shak nunchi rileejaithe mari manchidi. lekunte nidaanamgaa bagucheyalsi vuntundi. rendu moodu rojulu abjarvation loo vunchudam"

 ramadasu, sataroopa talaluupaaru. 

 kavita intlonchi vellipoyaka yem jarigindo evariki telusu? e samayamlo enduku shak ku gurayyindo ela cheppagalam?

 dactor cheppinattu konnirojulapaatu akkade kavitanu vunchadaluchukunnaaru. 